પછી આ વાત આગળ વધારતા ડો. પાર્થે કહ્યું કે ‘સતત ૨ વર્ષ અમે આ પદ્ધતિથી કામ કર્યું વર્ષ ૨૦૦૮ માં ડો. વિકાસ સિન્હાની એમ.પી.શાહ મેડીકલ કોલેજના Dean ના હોદ્દે નિમણૂંક થઈ. તેઓ કોલેજની સારી પ્રવૃત્તિઓમાં ઉત્સાહપૂર્વક રસ લેતા અને વિદ્યાર્થીઓને પ્રોત્સાહન પુરું પાડતા. એમણે ‘સ્પંદન’ ની પ્રવૃત્તિની પણ વ્યવસ્થિત નોંધ લીધી અને તેનાથી પ્રભાવિત થઈને એક દિવસ મને અને હિરેનને આ ‘સ્પંદન’ શું છે એ જાણવા એમના ઘેર આમંત્રિત કર્યા. કોલેજના 2nd year ના વિદ્યાર્થીઓ તરીકે અમારા માટે એ ગૌરવની વાત હતી. અમને થોડી નવાઈ પણ લાગતી હતી કેમ કે અમારા માટે આ પહેલો એવો પ્રસંગ હતો કે Dean દરજ્જાના વ્યક્તિ સ્પંદન વિશે જાણવા અમારો સંપર્ક કરે. જ્યારે અમે Dean Sir ને મળવા એમના ઘરે ગયા ત્યારે એમણે ગુલાબના શરબતથી કરેલી આગતા-સ્વાગતા અને મૈત્રીપૂર્ણ વ્યવહારથી અમને પણ તેમની સાથે વાતો કરવાની ખૂબ મજા આવી. અમે સરને ‘સ્પંદન’ શું છે અને એમાં કઈ રીતે અમે વિદ્યાર્થીઓની Creativity રજૂ કરીએ છીએ એ બધી વિગતે વાત કરી. સર આ બધી વાતો જાણીને ખૂબ ખુશ થયા. પછી તેમણે એમની લેહ-લદાખની ટુરની વાત કરી અને એના Photos બતાવ્યા ત્યારે અમને ખબર પડી કે તેઓ એક સારા ફોટોગ્રાફર પણ છે. એટલે અમારાથી અનાયાસે એ Photos ‘સ્પંદન’ માં Display કરવા માટે પૂછાઈ ગયું અને એમણ હા પાડી. અમે ખૂબ ખુશ થયા કેમકે આ ઘટના નોંધનીય એટલા માટે ગણી શકાય કે પહેલી વખત કોઈ પ્રોફેસરે નોટીસબોર્ડ માટે પોતાનું Contribution આપ્યું હોય...! of course કોઈ Creativity સ્વરુપે કેમ કે ‘સ્પંદન’ માટે કોઈના Financial Contribution માટે વિચારવું એ તે સમયે બહુ દૂરની વાત હતી !’’